פרניל הארדר

פרניל מוסגארד הארדר (בדנית: Pernille Mosegaard Harder; נולדה ב-15 בנובמבר 1992) היא כדורגלנית דנית, המשחקת בעמדת הקשרית בבאיירן מינכן מההבונדסליגה לנשים ובנבחרת דנמרק. זכתה עם הקבוצות בהן שיחקה באליפויות וגביעים בשוודיה, גרמניה ואנגליה וכן בתארים אישיים רבים כולל כדורגלנית השנה של אופ"א בשנים 2018 ו-2020. בספטמבר 2020 הפכה לשחקנית היקרה בעולם לאחר המעבר שלה מוולפסבורג לצ'לסי. הארדר החלה לשחק כדורגל כבר מגיל 5 ומגיל 15 שיחקה בליגה הראשונה בדנמרק. בגיל 18 כבר הוחתמה על חוזה מקצועני בקבוצת סקובאקן. ב-2012, בגיל 20, עברה לשחק בלינשפינג ששיחקה בליגת העל השוודית. זכתה עם הקבוצה פעמיים בגביע השוודי וב-2016 באליפות. בשנה זו זכתה גם בתואר מלכת השערים בליגה השוודית ונבחרה לשחקנית השנה בשוודיה. ב-2016 עברה לשחק בגרמניה בבונדסליגה בקבוצת וולפסבורג ובמשך ארבע העונות בהן שיחקה בקבוצה זכתה איתה 4 פעמים בדאבל. כמו כן, הגיעה עם הקבוצה פעמיים לגמר ליגת האלופות בעונות 2017/2018 ו-2019/2020 שם הפסידה בשני המקרים לאולימפיק ליון. בשנת 2020 חתמה על חוזה ל-3 שנים בצ'לסי. ההעברה שלה מוולפסבורג לצ'לסי בוצעה תמורת סכום של 250,000 פאונד שנחשב לסכום ההעברה הגבוה ביותר ששולם עבור כדורגלנית עד מועד זה ובכך הפכה לשחקנית היקרה ביותר בעולם. בעונת 2020/2021 זכתה עם הקבוצה בטרבל והייתה שותפה להישג השיא של הקבוצה עד מועד זה כשהגיעה לגמר ליגת האלופות שם הפסידה לברצלונה. בעונת 2021/2022 זכתה עם צ'לסי בדאבל והשלימה בכך 7 זכיות רצופות באליפות בשלוש ליגות שונות. ב-1 ביוני 2023 חתמה הרדר בבאיירן מינכן מהבונדסליגה לנשים עד לקיץ 2026. יחד עמה חתמה בקבוצה בת-זוגה מגדלנה אריקסון. בגיל 15 הצטרפה הארדר לנבחרת דנמרק עד גיל 17, רשמה 23 הופעות בהן הבקיעה 17 שערים. בגיל 17 זומנה כבר לנבחרת הבוגרת אך שיחקה במקביל גם בנבחרת עד גיל 19, בה רשמה 15 הופעות בהן הבקיעה 13 שערים. בנבחרת הבוגרת רשמה 127 הופעות והבקיעה 65 שערים. בין היתר הובילה את הנבחרת לסגנות אליפות אירופה ב-2017 כשדנמרק הפסידה בגמר למארחת הולנד. לינשפינג אליפות ליגת העל השוודית לנשים ב-2016. הגביע השוודי לנשים ב-2014 ו-2015. וולפסבורג אליפות ההבונדסליגה לנשים בעונות 2016/2017, 2017/2018, 2018/2019, 2019/2020. הגביע הגרמני לנשים בעונות 2016/2017, 2017/2018, 2018/2019, 2019/2020. צ'לסי אליפות ההסופר ליג האנגלית לנשים בעונות 2020/2021, 2021/2022. גביע ה-FA לנשים ב-2020/2021, 2021/2022, 2022/2023. גביע הליגה ב-2020/2021. במהלך השנים זכתה בתארים אישיים רבים וביניהם התארים האלו: פריצת השנה בליגה הדנית בשנת 2010 שחקנית השנה הדנית בעולם בשנים 2012, 2015, 2016, 2017, 2018, 2019 השחקנית היעילה וחלוצת השנה בליגה השוודית בשנים 2015, 2016 מלכת השערים בליגה השוודית בשנת 2016 מלכת השערים בבונדסליגה לנשים בעונות 2017/2018, 2019/2020 שחקנית השנה בליגה הגרמנית ב-2020 מלכת השערים בליגת האלופות לנשים בעונת 2018/2019 כדורגלנית השנה של אופ"א בעונות 2017/2018, 2019/2020 חלק מנבחרת השנה של אופ"א בליגת האלופות בעונות 2016/2017, 2017/2018, 2018/2019, 2019/2020, 2020/2021 בין השנים 2016-2022 זכתה עם קבוצתה ב-7 אליפויות רצופות בשלוש קבוצות בליגות שונות. מדיה וקבצים בנושא פרניל הארדר בוויקישיתוף אתר האינטרנט הרשמי של פרניל הארדר פרניל הארדר, ברשת החברתית פייסבוק פרניל הארדר, ברשת החברתית אקס (טוויטר) פרניל הארדר, ברשת החברתית אינסטגרם פרניל הארדר, באתר Soccerdonna (בגרמנית) פרניל הארדר, באתר Soccerway פרניל הארדר, באתר WorldFootball.net פרניל הארדר, באתר FootballDatabase.eu ליאור ברטל, ‏פרניל הארדר, כוכבת נבחרת דנמרק בכדורגל, בראיון בלעדי ל"דבר ספורט", באתר דבר העובדים בארץ ישראל, 3 בספטמבר 2019 אריקסון והרדר חתמו בבאיירן, באתר באיירן